作者：刘学箕
词牌/韵律：贺新郎

paragraphs: 东阁凭诗说。
对丰姿、飘然杖屦，澹然巾葛。
竹外一枝斜更好，玉质冰肌粲雪。
谁折向、满头宣发。
水驿云窗烟庭院，更宜晴、宜雨还宜月。
霜夜永，景萧瑟。
孤芳敻与群芳别。
陇程遥、攀条难寄，碧云惊合。
桃李漫山空春艳，不比仙风道骨。
有潇洒、清新奇绝。
我被幽香相懊恼，宋广平、岂但心如铁。
飞暗度，石吹裂。